
МИНИСТАРСТВО ДРЖАВНЕ УПРАВЕ И ЛОКАЛНЕ САМОУПРАВЕ
За Ивану Милинковић                          
                          
Ул. Бирчанинова бр.6
                                                                                                             11000 Б Е О Г Р А Д

У вези са Вашим е-маилом, а у вези са позивом за  први састанак у поступку преговора за закључивање измена и допуна Посебног колективног уговора за државне органе, обавештавамо Вас да ће стручна комисија Синдиката организација правосудних органа Србије - СОПОС, присуствовати и учествовати на састанку и то у следећем саставу: Виолета Марковић, председник ГО СОПОС, Небојша Максић и Дијана Хрват, чланови ГО СОПОС.

Стручна комисија Синдиката организација правосудних органа Србије – СОПОС, поред наведених предлога за измену и допуну Посебног колективног уговора за државне органе, предлаже следеће:
На основу одредбе члана 34.ПКУ – ДОДАТАК ЗА ВРЕМЕ ПРОВЕДЕНО У РАДНОМ ОДНОСУ - Инсистирати на враћању права на додатак на основну плату у висини од 0,5% основне плате за сваку навршену годину радног стажа без обзира где је претходно радио јер је то стечено право из радног односа.
На основу одредбе члана 35.ПКУ – ДОДАТАК ЗА ОСТВАРЕНЕ РЕЗУЛТАТЕ РАДА – 

           Мишљења смо да одредбом ПКУ пропише обавезност исплате додатка за остварене резултате рада намештеника (аналогно додатку за прековремени рад, за рад ноћу, за рад на дан празника који није радни дан итд.), тако се одредба Став 4. Члана 35. ПКУ брише и треба да гласи: 

Проценат од укупног износа средстава за плате намењен за остварене резултате рада намештеника утврђује се у висини од 1% месечног платног фонда запослених (државних службеника и намештеника) за месец који претходни месецу за који се исплаћује плата у коју се укључује додатак за остварене резултате рада намештеника. Објашњење за овај предлог је што Законом о буџету раније нису планирана средства по основу овог додатка а у 2019., 2020. и 2021.години утврђен проценат од укупног износа средстава за плате намењен за остварене резултате рада намештеника и то 1% месечног платног фонда намештеника за месец који претходни месецу за који се исплаћује плата у коју се укључује додатак за остварене резултате рада намештеника, тако да намештеници остварују право по основу додатка за остварене резултате рада од 350 динара и стога је обесмишљена сврха додатка за остварене резултате рада и нарушена мотивација намештеника.
На основу одредбе члана 38.ПКУ – ДОДАТАК ЗА ДОДАТНО ОПТЕРЕЋЕЊЕ НА РАДУ –ставу 5) треба да гласи:

Права из ст.1-4.овог члана има и намештеник и то: дактилограф који обавља послове записничара, достављач који обавља послове радног места експедитора поште и правосудни стражар који обавља послове свог радног места са оружјем и правосудни стражар који обавља послове радног места без оружја, који обавља послове радног места које је разврстано до IV врсте који додатно обавља послове веће сложености  од послова свог радног места.
У пракси је ретко да руководиоци органа доносе решења о овом праву намештеницима па смо мишљења да исти треба прецизирати поготову за намештенике дактилографе који обављају све послове радног места записничара, достављаче који обављају послове радног места експедитора поште а посебно намештенике правосудне стражаре – у појединим правосудним органима правосудни стражари обављају своје послове радног места са оружјем а у појединим правосудним органима без оружја али додатно обављају послове веће сложености  од послова свог радног места на пример раде и послове експедитора поште.
Тражити доношење новог Правилника о правосудној стражи који ће регулисати, по узору на правилник МУП-а Србије, пре свега због стандардизације поступања, начина обављања послова, спровођења обука, питања везана за опрему, униформе итд.
На основу чл.45.ст.1.тач.6. ПКУ – СОЛИДАРНА ПОМОЋ ЗАПОСЛЕНОМ - донета је Одлука о поступку остваривања права на солидарну помоћ за државне службенике и намештенике запослене у правосудним органима од стране Министарства правде којом је предвиђено да су уз другу потребну документацију - потребне и изјаве запосленог оверене од стране јавног бележника да солидарна помоћ није исплаћена од другог исплатиоца, мишљења смо да наведене изјаве у Одлуци треба избрисати јер је онемогућено право запосленог да оствари право на солидарну помоћ. У вези са тим истичемо да Високи савет судства није донео никакву одлуку у вези са остваривањем солидарне помоћи тако да судије остварују право на солидарну помоћ без ограничења.


На основу чл.45. ПКУ инсистирати да се повећа износ од 10.000,00 динара који се исплаћује већ дуги низ година за солидарну помоћ ради смрти запосленог, члана уже породице као и због дуже и теже болести запосленог и тражити да се донесе Правилник о висини солидарне помоћи уговорене чланом 45. ПКУ.

Треба разјаснити одредбу Става 3. у члану 45.ПКУ – која представља ограничење права од тач.1., 2. и 5.чл.45.ст.1.ПКУ јер је њиме предвиђено да, право из ст.1.овог члана запослени не остварује за чланове уже породице који остварују примања из радног односа, односно по основу рада у тренутку подношења захтева, односно који примају новчану накнаду  за туђу негу и помоћ или примају пензију која је већа од најнижег износа пензије. 



То значи да се ово ограничење односи на чланове уже породице, који у моменту подношења захтева запосленог, остварују примања из радног односа, односно по основу рада, односно који примају новчану накнаду за туђу негу и помоћ или примају пензију која је већа од најнижег износа пензије и то су случајеви:

под тач.1. дуже или теже болести члана уже породице; 
под тач.2.набавке ортопедских помагала и апарата за рехабилитацију члана уже породице; и под тач.5. набавке лекова за члана уже породице 

а став 3. у вези тач.6.ст.1.чл.45.ПКУ не може бити ограничење за остваривање права запосленог, јер се ради о помоћи запосленом поводом смрти члана уже породице и у моменту подношења захтева запосленог, више не постоји примања из радног односа односно не постоји примање новчане накнаде за туђу негу и помоћ или примање пензије јер је наступила смрт члана уже породице.
На основу одредбе члана 48.ПКУ – ПРАВО НА НАКНАДУ ЗА ТОПЛИ ОБРОК И РЕГРЕС – у ставу 2) утврдити висину накнаде трошкова за исхрану у току рада (топли оброк) и регрес за коришћење годишњег одмора.
На основу одредаба члана 16.ст.1.тач.13. као и чл.70 – 75.ПКУ које се односе на ОСТВАРИВАЊЕ ПРАВА НА ПЛАЋЕНО ОДСУСТВО -
Молимо  Вас, с обзиром да имамо неразумевање у појединим правосудним органима, да нам појасните напред наведене одредбе ПКУ које се односе на остваривање права на плаћено одсуство и то: председнику ГО СОПОС – овлашћеном представнику репрезентативног синдиката, секретару, као и члановима Главног одбора СОПОС-а. Синдикaт организација правосудних органа Србије – СОПОС има седиште у Крагујевцу. Синдикат има 57 правосудних органа и преко 3000 (три хиљаде чланова) запослених у правосудној администрацији Србије, репрезентативни је синдикат и потписник Посебног колективног уговора за државне органе. Организовани смо тако да поред синдикалних организација постоје Регионални одбори ( са подручја  апелација), као и Главни одбор на републичком нивоу. Председник СОПОС-а Виолета Марковић је административно-технички секретар у Прекршајном суду у Лесковцу, секретар СОПОС-а Нела Ђорђевић је записничар Вишег суда у Пироту а у Главном одбору на републичком нивоу има још 12 чланова. Чланови Главног одбора су равномерно присутни из органа широм Србије. Сви волонтерски обављамо синдикалне активности, нема плаћених функција, и поред тога што смо оптерећени обавезама на послу, покушавамо да нађемо време и за синдикални рад. У оквиру нашег синдиката делује и Стручна комисија, састављена од правника и економиста, која обрађује и даје мишљења о свим битним темама које се пре свега односе, на давање наших примедби и сугестија на нацрте законе и ПКУ.

Поставља се питање ко од нас и колико има право на плаћено одсуство у току календарске године и то за састанке и преговоре у надлежна Министарства, за састанке Главног одбора СОПОС-а као и за рекреативно-спортске сусрете запослених чији је организатор СОПОС и које се организују у трајању од 5 радних дана у току календарске године.







СТРУЧНА КОМИСИЈА СОПОС-а


